NORAKSTS

|  |  |
| --- | --- |
| 06.11.2013. | Nr.14/1 |

**JELGAVAS PILSĒTAS DOMES APBALVOJUMU PIEŠĶIRŠANA**

(ziņo I.Škutāne)

**Atklāti balsojot ar 12 balsīm PAR –** I.Jakovels,S.Šalājevs, V.Grigorjevs, V.Ļevčenoks, R.Vectirāne, M.Buškevics, A.Garančs, D.Olte, A.Rāviņš, A.Rublis, A.Tomašūns, J.Strods, **PRET-** nav, **ATTURAS** – nav,

Saskaņā ar likuma „Par pašvaldībām” 12.pantu, Jelgavas pilsētas domes Apbalvojumu nolikumu (apstiprināts ar Jelgavas pilsētas domes 2011.gada 24.februāra lēmumu Nr.2/14 „Jelgavas pilsētas domes Apbalvojumu nolikuma un Jelgavas pilsētas domes Apbalvojumu piešķiršanas komisijas nolikuma apstiprināšana”) un Jelgavas pilsētas domes Apbalvojumu piešķiršanas komisijas 2013.gada 4.novembra lēmumu,

**JELGAVAS PILSĒTAS DOME NOLEMJ:**

1. Apbalvot ar Jelgavas pilsētas domes apbalvojumu „Goda zīme”:
   1. Agri Celmu – Jelgavas pilsētas pašvaldības iestādes „Jelgavas 4.vidusskola” direktoru – par sasniegumiem pedagoģiskajā darbā un ieguldījumu pilsētas vārda popularizēšanā;
   2. Edgaru Viļķinu – SIA „Evopipes” valdes priekšsēdētāju – par ieguldījumu uzņēmējdarbības attīstībā, augstu profesionālo meistarību, jaunu darbavietu radīšanu un par atbalstu sabiedriskām aktivitātēm Jelgavā.
2. Apbalvot ar Jelgavas pilsētas domes apbalvojumu „Goda raksts”:
   1. Jutu Vosu – SIA „Junoso” īpašnieci - par ieguldījumu pilsētvides sakopšanā, jaunu darbavietu radīšanu, lokālpatriotisma atbalstīšanu un sociālo palīdzību pilsētas maznodrošinātajām personām;
   2. Daini Lukmani – SIA „Jelgavas Autobusu parks” autobusa vadītāju – par mūža ieguldījumu pasažieru pārvadājumos un par pašaizliedzīgu un priekšzīmīgu darbu;
   3. Rimantu Štrimaiti – Jūras spēku flotiles komandieri jūras kapteini – par pilsonisko aktivitāti un ieguldījumu Jelgavas pilsētas vārda popularizēšanā;
   4. Intu Zanderi – SIA „Jelgavas poliklīnika” kardioloģi – par mūža ieguldījumu kardioloģijas dienesta attīstībā, uzrādot augstu profesionālo meistarību veselības aprūpes jomā;
   5. Judifu Rjabikinu – SIA „Jelgavas poliklīnika” elektrokardiogrāfijas speciālisti - par mūža ieguldījumu kardioloģijas dienesta attīstībā, uzrādot augstu profesionālo meistarību veselības aprūpes jomā;
   6. Viktoru Krūmiņu – biedrības „Šaha klubs Jelgava” valdes priekšsēdētāju – par nopelniem sabiedriskajā darbībā Jelgavas pilsētas labā;
   7. Valdi Skoteli – Neatliekamās medicīniskās palīdzības dienesta Zemgales reģionālā centra Jelgavā dislocētās 501.brigādes ārstu – par augsta līmeņa profesionālo darbu neatliekamās medicīniskās palīdzības nodrošināšanā Jelgavas pilsētas iedzīvotājiem.
3. Noteikt naudas balvu apbalvojumiem:
   1. apbalvojumam „Goda zīme” – LVL 165,79;
   2. apbalvojumam „Goda raksts” – LVL 100,00.
4. Jelgavas pilsētas pašvaldības iestādei „Pašvaldības iestāžu centralizētā grāmatvedība” naudas balvu pasniegšanai izmaksāt no Jelgavas domes administrācijas budžeta līdzekļiem LVL 1031,58.
5. Apbalvojumus pasniegt Latvijas Republikas proklamēšanas 95.gadadienai veltītajā svinīgajā pieņemšanā 2013.gada 17.novembrī.

Domes priekšsēdētājs (paraksts) A.Rāviņš

NORAKSTS PAREIZS

Kancelejas vadītāja S.Ozoliņa

Jelgavā 2013.gada 6.novembrī